Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5709

2. SELCAL rendszer ELŐSZÓ Történelmi háttér A Légiforgalmi Távközlés Szabványait és Ajánlott Gyakorlatait a Tanács először 1949. május 30-án fogadta el a Nemzetközi Polgári Repülésről szóló Egyezmény 37. cikkelyében lévő előírásoknak megfelelően (Chicago, 1944) és az Egyezmény 10. Annex-eként jelölte ki, amely 1950. március 1-jén lépett hatályba. A Szabványok és Ajánlott Gyakorlatok a Hírközlési Osztály 1949. januárjában tartott Harmadik Ülésszaka ajánlásain alapulnak. Egészen a hetedik kiadásig (ez utóbbit is beleértve), az Annex 10 egy kötetben került kiadásra, ami négy részt foglalt magába, a hozzájuk csatolt mellékletekkel együtt: az I. rész – Berendezések és Rendszerek, a II. rész – Rádiófrekvenciák, a III. rész – Eljárások és a IV. rész – Kódok és rövidítések. A 42. Módosítással a IV. részt törölték az Annex-ből; és az ebben a részben található kódokat és rövidítéseket egy új dokumentumba, a Doc 8400-ba helyezték át. A 44. Módosítás 1965. évi május 31-i elfogadásának eredményeként az Annex 10 hetedik kiadása két kötetbe került felosztásra: az I. kötetbe (első kiadás) - ami az I. részt, a "Berendezések és Rendszerek"-et és a II. részt, a "Rádiófrekvenciák"-at foglalja magába, valamint a II. kötetbe (első kiadás), ami a "Hírközlési Eljárások"-at tartalmazza. A 70. Módosítás 1995. évi március 20-i elfogadásának eredményeként az Annex 10 átszerkesztésre került úgy, hogy öt kötetből áll: I. kötet – Rádiónavigációs Berendezések; II. kötet – Hírközlési eljárások; III. kötet – Hírközlési rendszerek; IV. kötet – Légtér-ellenőrző radar és Összeütközést Elkerülő Rendszerek; és az V. kötet – A Légiforgalmi Rádiófrekvencia Spektrum Felhasználása. A 70. Módosítással a III. és a IV. kötet 1995-ben került kiadásra és az V. kötet kiadását a 71. Módosítással tervezték. Az “A” táblázat mutatja be az Annex 10 III. kötetének a 70. sz. Módosítást követő eredetét, a bennük lévő legfontosabb témák összefoglalásával, és azokkal az időpontokkal együtt, amikor a Tanács az Annex-et és a módosításokat elfogadta, amikor azok hatályba léptek, és végül, amikor alkalmazhatókká váltak. A Szerződő Államok tevékenysége Az eltérések bejelentése. A Szerződő Államok figyelmét felhívják az Egyezmény 38. cikkelye értelméből eredő azon kötelezettségükre, amely szerint a Szerződő Államokat felkérik arra, hogy jelentsenek be a Szervezetnek minden olyan eltérést, mely a nemzeti rendszabályaik és eljárásaik, valamint az ebben az Annex-ben lévő és ezt követően módosított Nemzetközi Szabványok között fennáll. Kérik a Szerződő Államokat, hogy ezt a bejelentést terjesszék ki az ezen Annex-ben lévő Ajánlott Gyakorlatoktól való eltérésekre is, amennyiben az ilyen eltérés lényeges jelentőséggel bír a léginavigáció szempontjából. Továbbá felkérik a Szerződő Államokat, hogy folyamatosan tájékoztassák a Szervezetet minden olyan eltérésről, amely ezt követően felmerül, vagy amennyiben bármely korábban bejelentett eltérés megszűnik. Egy, az eltérések bejelentésére vonatkozó külön felkérés kerül azonnali megküldésre a Szerződő Államok részére az egyes módosítások elfogadását követően. Felhívják ezenkívül az Államok figyelmét az Annex 15 azon előírásaira, amelyek szerint a nemzeti rendszabályaik és gyakorlataik, valamint az ICAO Szabványok és Ajánlott Gyakorlatok között felmerülő eltéréseket a Légiforgalmi Tájékoztató Szolgálaton keresztül tegyék közzé, az Egyezmény 38. cikkelyében lefektetett, az Államokra vonatkozó kötelezettségen felül. A tájékoztatás közzététele. Az Annex 10-ben meghatározott Szabványoknak, Ajánlott Gyakorlatoknak és Eljárásoknak megfelelően biztosított, a légijármű üzemeltetéseket érintő berendezések, szolgálatok és eljárások változásait, azok életbeléptetését és megszűntetését be kell jelenteni, és az Annex 15 előírásainak megfelelően kell hatályba léptetni. Az Annex szövegének használata a nemzeti rendszabályokban. A Tanács 1948. április 13-án elfogadott egy határozatot, amelyben felhívta a Szerződő Államok figyelmét annak kívánatosságára, hogy saját nemzeti rendszabályaikban – a lehetőségek figyelembevétele mellett - használják azoknak az ICAO Szabványoknak a pontos nyelvi kifejezésmódjait, amelyek szabályozó jellegűek, hasonlóképpen a Szabványoktól való eltérések jelölésére is, minden olyan kiegészítő nemzeti rendszabállyal együtt amelyek a léginavigáció biztonsága vagy előírás szerűségi szempontokból fontosak. Ennek az Annex-nek a szövege szándékosan olyan módon került megfogalmazásra, hogy lehetőség nyíljon annak szövegáltoztatás nélküli, a nemzeti törvényalkotásba történő befoglalására. Az Annex alkotóelemeinek jogi helyzete Az Annex-ek az alábbiakban felsorolt alkotó elemekből állnak, de ezen elemek mindegyike nem feltétlenül szerepel valamennyi Annex-ben. és az alábbi jogi helyzetre utalnak:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes